44. ΠΡΟΕΔΡΙΚΟ ΔΙΑΤΑΓΜΑ υπ΄αριθ.210 της 10/15 Ιουλ. 1998 (ΦΕΚ Α΄ 169)  Καθορισμός κατά ενιαίο τρόπο της διαδικασίας πιστοποίησης της αναπηρίας για τη χορήγηση Κάρτας Αναπηρίας. Έχοντας υπόψη τις διατάξεις: 1.Του άρθρ. 23 του Νόμ. 2556/1997 «Μέτρα κατά της εισφοροδιαφυγής, διασφάλιση εσόδων Ι.Κ.Α. και άλλα θέματα» (ΦΕΚ 270Α΄/1997), όπως αυτό τροποποίησε την παρ. 3 του άρθρ. 4 του Νόμ. 2430/1996 «Καθιέρωση της 3ης Δεκεμβρίου ως ημέρας Ατόμων με Ειδικές Ανάγκες. Θέσπιση του θεσμού της Κάρτας Αναπηρίας και άλλες διατάξεις» (ΦΕΚ 156Α΄/1996). 2.Του άρθρ. 23 (παρ. 1 εδάφ. στ΄) του Νόμ. 1558/1985 «Κυβέρνηση και Κυβερνητικά Όργανα» (ΦΕΚ 137Α΄/1985). 3.Του άρθρ. 29Α΄ του Νόμ. 1558/1985 (ΦΕΚ 137Α΄), όπως προστέθηκε με το άρθρ. 27 του Νόμ. 2081/1992 (ΦΕΚ 154Α΄) και τροποποιήθηκε με το άρθρ. 1 παρ. 2 του Νόμ. 2469/1997 (ΦΕΚ 38Α΄). 4.Την υπ΄ αριθ. 1107147/1239/0006Α/4.10.1997 απόφαση «Ανάθεση αρμοδιοτήτων του Υπ. Οικονομικών στους Υφυπουργούς Οικονομικών» (ΦΕΚ 922Β΄/1996). 5.Το γεγονός ότι από τις διατάξεις του παρόντος Π. Δ/τος, όπως προκύπτει και από την υπ΄ αριθ. ΔΥ5α/οικ.185/7.1.98 βεβαίωση της Δ/νσης Οικονομικού του Υπουργείου Υγείας και Πρόνοιας, προκαλείται δαπάνη σε βάρος του Κρατικού Προϋπολογισμού, η οποία εκτιμάται ότι θα ανέλθει στο ποσό των 803.000.000 δραχμ. σε ετήσια βάση και για τα οικονομικά έτη 1999, 2000, 2001 και το ποσό των 324.000.000 δραχμ. για κάθε επόμενο έτος. Το 1998 δεν θα προκύψει δαπάνη λόγω προγραμματισμού και προετοιμασίας για την εφαρμογή του προγράμματος. Οι παραπάνω δαπάνες θα καλυφθούν από τους ακόλουθους φορείς και ΚΑΕ που αναλύονται ως εξής: α. Οι αμοιβές επιτροπών Κάρτας Αναπηρίας θα βαρύνουν τον Φ.15/220, ΚΑΕ 0515 «Αποζημίωση ή έξοδα κίνησης για συμμετοχή σε συμβούλια, επιτροπές και ειδικά συνεργεία ελέγχου» και θα είναι για κάθε ένα έτος, 1999, 2000, 2001, 720.000.000 δραχμ. και 2002, 2003, 288.000.000 δραχμ. β. Οι δαπάνες εκτύπωσης εντύπων μηχανογράφηση – δημιουργία αρχείου θα βαρύνουν το Φ.15/110 ΚΑΕ 0815 «Μισθώματα μη/νικού και λοιπού εξοπλισμού» και θα είναι για κάθε ένα έτος, 1999, 2000 και 2001, 150.000.000 δραχμ. και 2002, 2003, 20.000.000 δραχμ.     Σελ. 68,50 Τεύχος 1303 Σελ. 72 γ. Οι δαπάνες για την εκτύπωση της Κάρτας Αναπηρίας, πλαστικοποίηση, ταχυδρομική αποστολή θα βαρύνουν τον Φ.15/220, ΚΑΕ 0873 «Αμοιβές νομικών προσώπων» και θα είναι για κάθε ένα έτος 1999, 2000, 33.330.000 δραχμ. και 2002, 2003, 16.000.000 δραχμ. Η υλοποίηση του έργου θα γίνει με τις διατάξεις του Νόμ. 2362/1995 «περί Δημοσίου Λογιστικού, ελέγχου και δαπανών του κράτους και άλλες διατάξεις» (ΦΕΚ 247Α΄/1995). 6.Τη γνωμοδότηση υπ΄ αριθ. 152/1998 (3.3.98) Πρακτικό Συνεδριάσεως του Ε΄ τμήματος του Συμβουλίου της Επικρατείας με πρόταση των Υπουργών Υγείας Πρόνοιας, Εσωτερικών, Δημόσιας Διοίκησης και Αποκέντρωσης, Εθνικής Οικονομίας, Εργασίας και Κοινωνικών Ασφαλίσεων, Εμπορικής Ναυτιλίας, Δημόσιας Τάξης και του Υφυπουργού Οικονομικών. Γενικά Άρθρ.1.-Η πιστοποίηση της αναπηρίας του ατόμου και του βαθμού αυτής, εκτός του στρατιωτικού προσωπικού των Ενόπλων Δυνάμεων, γίνεται από επιτροπές που συγκροτούνται σύμφωνα με το άρθρ. 2 του παρόντος. Σε κάθε άτομο για το οποίο πιστοποιείται σύμφωνα με την παρακάτω διαδικασία ότι έ΄χει αναπηρία 67% και άνω, χορηγείται προσωρινή ή ισόβια Κάρτα Αναπηρίας. Το συντονισμό και την εποπτεία της διαδικασίας για τη χορήγηση Κάρτας Αναπηρίας έχει το Υπουργείο Υγείας – Πρόνοιας. Συγκρότηση – Λειτουργία Επιτροπών Άρθρ.2.-1.Σε όλα τα Νοσηλευτικά Ιδρύματα του Εθνικού Συστήματος Υγείας (Ε.Σ.Υ.) που έχουν υπαχθεί στις διατάξεις του Ν.Δ. 2592/1953, συγκροτούνται κάθε έτος με αποφάσεις των Γενικών Γραμματέων Περιφέρειας, ύστερα από προτάσεις των Επιστημονικών Επιτροπών των Νοσοκομείων, Τριμελείς Επιτροπές Ιατρών, απ΄ όλες τις βαθμίδες του Ε.Σ.Υ. ανά ιατρικό τομέα με τους αναπληρωτές τους, ονομαζόμενες Πρωτοβάθμιες Επιτροπές πιστοποίησης αναπηρίας για τη χορήγηση Κάρτας Αναπηρίας.   35.Β.β.44 Άτομα με ειδικές ανάγκες - Υπερήλικες - Χρόνια Πάσχοντες    Η Επιτροπή εφόσον κρίνει απαραίτητο μπορεί να ζητήσει γνώμη εξειδικευμένου ιατρού του Ε.Σ.Υ. ως συμπληρωματικό στοιχείο για την κρίση της. Πρόεδρος της Τριμελούς Επιτροπής ιατρών είναι ο έχων τον ανώτερο βαθμό και σε περίπτωση ισοβαθμίδας ο αρχαιότερος. Σε περίπτωση που για διάφορους λόγους, δεν προτείνονται ιατροί από την Επιστημονική Επιτροπή, τότε προτάσεις υποβάλλονται από τα Δ.Σ. των Νοσοκομείων. Οι Επιτροπές συνεδριάζουν 4 τουλάχιστον φορές το μήνα. 2.Έργο των ανωτέρω επιτροπών είναι η επανεξέταση όλων των ατόμων με μόνιμη ή προσωρινή αναπηρία, καθώς και η εξέταση νέων αιτήσεων. Οι επιτροπές αυτές μετά από ιατρική εξέταση του αναπήρου και εκτίμηση των τυχόν υποβληθέντων σχετικών δικαιολογητικών, εκδίδουν γνωματεύσεις στις οποίες θα περιγράφεται λεπτομερώς η πάθηση, το είδος της αναπηρίας, το ποσοστό αυτής, αν είναι μόνιμη ή προσωρινή, βάσει των κριτηρίων που ορίζονται από την κοινή απόφαση των Υπουργών Υγείας – Πρόνοιας, Εργασίας και Κοινωνικών Ασφαλίσεων που προβλέπεται από την παρ. 3 του άρθρ. 4 του Νόμ. 2430/1996, όπως ισχύει μετά την αντικατάστασή του από το άρθρ. 23 του Νόμ. 2556/97. Σε περίπτωση προσωρινής αναπηρίας θα πρέπει να αναφέρεται η ημερομηνία λήξεως της ισχύος. Η ανωτέρω γνωμάτευση επέχει θέση πιστοποιητικού, φέρει αριθμό πρωτοκόλλου της Ειδικής Γραμματείας της  παρ. 5 του παρόντος άρθρου, εκδίδεται εις τριπλούν και θεωρείται από τον Διοικητικό Διευθυντή του Νοσοκομείου. Το ανωτέρω πιστοποιητικό προσκομίζεται στις οικείες Διευθύνσεις ή Τμήματα Κοινωνικής Πρόνοιας των Νομαρχιακών Αυτοδιοικήσεων (Ν.Α.), που εκδίδουν σχετικές αποφάσεις για τη χορήγηση Κάρτας Αναπηρίας. 3.Σε περιπτώσεις συνδυασμένων παθήσεων ή βλαβών που ανάγονται στην αρμοδιότητα του ίδιου ιατρικού τομέα, το τελικό ποσοστό αναπηρίας καθορίζεται από τις παραπάνω επιτροπές, με βάση την κοινή υπουργική απόφαση της προηγούμενης παραγράφου. Στις περιπτώσεις συνδυασμένων παθήσεων ή βλαβών, που εμπίπτουν στην αρμοδιότητα περισσότερων ιατρικών τομέων εκδίδεται κοινή γνωμάτευση από τα μέλη των επιτροπών των διαφορετικών τομέων, βάσει των επιμέρους γνωματεύσεων και προσδιορίζεται το τελικό ποσοστό αναπηρίας. 4.Στα Περιφερειακά Νοσοκομεία της έδρας της Περιφέρειας, συγκροτούνται με απόφαση του Περιφερειάρχη κατόπιν εισήγησης της Επιστημονικής Επιτροπής των Νοσοκομείων αυτών, εκτός των Τριμελών Επιτροπών της παρ. 1 του άρθρ. 2 του παρόντος Π. Δ/τος, Τριμελείς Επιτροπές ανά ιατρικό τομέα, από ιατρούς Διευθυντές και εν ελλείψει αυτών από ιατρούς Επιμελητές Α΄, ονομαζόμενες Δευτεροβάθμιες Επιτροπές πιστοποίησης αναπηρίας για τη χορήγηση Κάρτας Αναπηρίας. Έργο των Επιτροπών είναι, η εξέταση ενστάσεων κατά των γνωματεύσεων των Πρωτοβάθμιων Επιτροπών πιστοποίησης αναπηρίας της παρ. 2 του άρθρ. 2 του παρόντος Π. Δ/τος. Στην προκειμένη περίπτωση η γνωμάτευση της Δευτεροβάθμιας Επιτροπής αποτελεί το πιστοποιητικό για την έκδοση Κάρτας Αναπηρίας. Σε περιπτώσεις ενστάσεων που αφορούν το τελικό ποσοστό αναπηρίας συνδυασμένων παθήσεων ή βλαβών, ακολουθείται η διαδικασία που προβλέπεται στην παρ. 3 του άρθρ. 2 του παρόντος Π. Δ/τος. Ενστάσεις κατά των γνωματεύσεων – πιστοποιητικών των Πρωτοβάθμιων Επιτροπών, μπορούν να υποβάλλουν εκτός των ενδιαφερομένων ατόμων και οι υπηρεσίες Πρόνοιας των Νομαρχιακών Αυτοδιοικήσεων (Δ/νσεις ή Τμήματα Κοινωνικής Πρόνοιας). Οι ενστάσεις υποβάλλονται στις επιτροπές της παρούσας παραγράφου, εντός 15 ημερών από την κοινοποίηση ή την με άλλο τρόπο πλήρη γνώση της γνωμάτευσης. 5.α.Σε περιπτώσεις αδυναμίας συγκρότησης των Πρωτοβαθμίων Επιτροπών στα Νοσοκομεία του Ε.Σ.Υ. που ανήκουν στη χωρική αρμοδιότητα της Νομαρχιακής Αυτοδιοίκησης, λόγω έλλειψης ιατρών διαφόρων ειδικοτήτων που απαιτούνται ως μέλη της επιτροπής να κρίνουν την αναπηρία, τότε είναι δυνατόν να παραπέμπεται το περιστατικό από τις υπηρεσίες Πρόνοιας, σε ανάλογη επιτροπή όμορης ή άλλης Νομαρχιακής Αυτοδιοίκησης. β. Για την υποβοήθηση του έργου των Επιτροπών συστήνεται με απόφαση του Προέδρου του Δ.Σ. του οικείου Νοσοκομείου, Ειδική Γραμματεία – από διοικητικούς υπαλλήλους – που αναλαμβάνει τη γενική γραμματειακή υποστήριξη και την τήρηση αρχείου γνωματεύσεων – πιστοποιητικών αναπηρίας. γ. Σε Νοσοκομεία του Ε.Σ.Υ. άνω των 400 κλινών είναι δυνατόν να συγκροτούνται πάνω από μία Πρωτοβάθμια Επιτροπή Πιστοποίησης Αναπηρίας, ανάλογα με τις ανάγκες που προκύπτουν. Τύπος Κάρτας Αναπηρίας Άρθρ.3.-1.Στην Κάρτα Αναπηρίας, ισόβια (χρώματος πορτοκαλί) ή προσωρινή (χρώματος γκρί) αναγράφεται, ο εκδότης της κάρτας (Νομαρχιακή Αυτοδιοίκηση), ο αριθμός μητρώου (Α.Μ.) που περιλαμβάνει τον κωδικό της Ν.Α. και τον αύξοντα αριθμό έκδοσης, το ονοματεπώνυμο, το όνομα πατρός, πρόσφατη φωτογραφία του δικαιούχου, το ποσοστό και το είδος της αναπηρίας, ο αριθμός απόφασης της Νομαρχιακής Αυτοδιοίκησης. Για τα άτομα με προβλήματα όρασης με ποσοστό αναπηρίας 67% και άνω αναγράφεται επιπλέον το επίπεδο όρασης του πάσχοντος. Στην προσωρινή κάρτα αναπηρίας αναγράφεται επιπλέον η ημερομηνία λήξης της ισχύος αυτής. 2.Όλα τα στοιχεία έκδοσης της Κάρτας Αναπηρίας, μηχανογραφούνται κατά ενιαίο τρόπο σε εθνικό επίπεδο, με μέριμνα του Υπουργείου Υγείας – Πρόνοιας.   (Μετά τη σελ. 68,50) Σελ. 68,51 Τεύχος 1303 Σελ. 73 Άτομα με ειδικές ανάγκες - Υπερήλικες - Χρόνια Πάσχοντες 35.Β.β.44     